Kursusse en simposiums | ATKV
Kopskuif word aangebied om ouers, skoolbeheerliggaamlede en -bestuur aan te moedig vir groter betrokkenheid en verantwoordelikheid vir die onderrig en leer by skole. Kopskuif fokus onder meer op senior bestuurspanopleiding, opvoerdermotivering en ouerbemagtigingsessies.
Is jy ’n jong aspirant-liedjieskrywer? Die Lucas Maree-liedjiewerkswinkel is ’n ideale geleentheid om deur ’n uitgesoekte groepie kenners met die regte kennis bemagtig te word om jou potensiaal as liedjieskrywer te ontwikkel.
Kennis is mag en danksy redenaars- en debatskursusse vir afrigters, beoordelaars en deelnemers hoef jy nie ’n tree vir enigiemand terug te staan nie.
Die ATKV reël gereeld simposiums en gesprekke om taalregte op die agenda te hou en mense in te lig oor hulle bestaande taalregte. Die reg om die taal van jou keuse te gebruik en aan die kulturele lewe van jou keuse deel te neem.
As jy daarvan droom om ’n tienertoneelteks te skryf, agter die skerms wil werk of op die verhoog jou buiging wil maak, is ’n slypskool of twee glad nie te versmaai nie.